Aalborg Stiftstidende, 1835-05-09
(Af Kjøbenhavnsposten.) Løverdagen den 2den Mai holdt Repræsentantskabet sit første Møde. Statsraad Ørsted, der ved Selskabets Valg var bleven 1ste Repræsentant, aabnede Forhandlingerne med at berette, at følgende Repræsentanter, nemlig: Secretair Algreen=Ussing, Professor David, Agent Suhr, Professor P. Møller og Statsraad Treschow havde erklæret, at de ikke kunde modtage det paa dem faldne Valg, samt at da Prof. med. O. Bang havde tilkjendegivet at han heller ikke kunde modtage Valget som Suppleant, og Grosserer P. C. Knutzen er bortreist, havde han, som Repræsentantskabets provisoriske Formand, indbudet de fem Suppleanter: Etatsraad C. Lund, Commandeurcapitain M. Lütken, Prof. Forchhammer, Dr. philos. Krarup og Høiesteretsassessor Eberlin til, i Overeensstemmelse med Grundbestemmelsernes 5 8, at tiltræde Repræsentantskabet. Derpaa skredes til de i 89 fastsatte Valg. Forinden bemærkede imidlertid den provisoriske Formand, Etatsraad Ørsted, at da han af flere Repræsentanters Yttringer havde Anledning til at tro, at de muligen vilde give ham deres Stemmer ved Valget paa Selskabets Formand, men han, paa Grund af Forretninger, ei var istand til at modtage dette Valg, ønskede han, for ikke at Stemmerne skulde blive formeget fordeelte, at man med Hensyn til dette Valg ikke vilde stemme paa ham. Ved Stemmegivningen blev derpaa Følgende valgte: Til Formand: Professor Schouw; til Vice-Formand: Prof. Clausen; til Medlemmer af Skriftcommitteen: Prof. Clausen, Prof. Sibbern, Etatsraad Ørsted, Pastor Gad, Kammerraad Drewsen, Justitsraad Guldberg, Etatsraad Hvidt og Prof. Høyen; til i Kasserer, Capitain Herforth; og til Secretairer: Cand. juris Gjødvad og Auditeur J. P. Holm. - Sluttelig blev ved Votering 100 nye Medlemmer optagne, saa at Selskabet nu ialt tæller 1200. Det Brev med hvilket Hr. Secretair Algreen=Ussing, har udmeldt sig af Repræsentantskabet lyder saaledes: "Da jeg erfarer, at jeg ved Generalforsamling i Selskabet for Trykkefrihedens rette Brug er bleven valgt til Selskabets Repræsentant, tager jeg mig den Frihed at underrette D. V. om, at mangfoldige andre Forretninger gjøre mig det umuligt at modtage det Valg, hvormed Man saaledes har beæret mig. Dersom jeg indtraadte i Repræsentationen, kunde jeg ikke andet end ønske, ogsaa at blive Medlem at Skriftcommitteen, da det kun var i denne, at jeg vilde troe at kunne være Selskabet til nogen Nytte. Men foruden at der iblandt de øvrige Herrer Repræsentanter findes Saamange, som dertil ere langt meere kvalificerede end jeg, og jeg saaledes vel kun kunde gjøre mig ringe Haab, om at blive valgt til denne Post, vilde netop denne Stilling, efter den Jnteresse, jeg nærer for Selskabet, kræve en saadan Anvendelse af Tid og Kræfter, som mine øvrige litteraire Arbeider og andre Forretninger ikke tillade mig at afsee. Jeg nødes derfor til, skjøndt ikke uden meget Selvovervindelse, at frasige mig den mig tiltænkte Ære. Kun glæder jeg mig til, at jeg, ogsaa udenfor Repræsentationen, vil kunne være Selskabet nyttig, hvis jeg ellers dertil har nogen Evne, og det i visse Henseender, hvor underligt det endogsaa kan synes, maaskee nyttigere end i selve Repræsentationen. - For at min Vægring ved at indtræde i Repræsentationen ikke skal mistydes, udbeder jeg mig, at denne min Skrivelse maa blive bragt til offentlig Kundskab.